Centri za rehabilitaciju - druga kuća poznatih ličnosti u Americi
Mis Amerike, Tara Koner Dvadeset-jednogodišnja lepotica Tara Koner zamalo je izgubila svoju krunu kada je otkriveno da je po njujorški
Dvadesetjednogodišnja lepotica  zamalo je izgubila svoju krunu kada je otkriveno da je po njujorškim klubovima učestvovala u razuzdanim žurkama sa alkoholom i drogama. Mis SAD, koja bi teoretski trebalo da bude uzor mladim Amerikankama, naravno nije jedina. Mnogim zvezdama centri za rehabilitaciju su takoreći - druga kuća. Mis Amerike lako je mogla da bude otpuštena, ali je  vlasnik licence za to takmičenje velikodušno dopustio  da zadrži svoju krunu. Tara je dobra osoba, ona se trudi, i dobiće novu šansu", rekao je odlučno Tramp. Druga šansa podrazumeva – rehabilitaciju. Koner se tako pridružuje dugoj listi zvezda, koje tim putem pokušavaju da poprave svoje ponašanje i reputaciju. Tu je, na primer, Mel Gibson, koji je rekao da je tekila kriva za njegovu anti-semitsku tiradu u Malibuu. On je otišao na rehabilitaciju, a sa alkoholizmom se bori još od 1991. Bivši kongresmen sa Floride Mark Foli priznao je da je slao lascivne mejlove tinejdžerima ... a nestao je odlaskom na lečenje zbog problema sa alkoholom i seksualnog zlostavljanja. Kraljica svih žurki, Lindzi Lohan, javno je izgrdjena što kasni na posao. Dvadesetogodišnja glumica je rekla da već godinu dana ide na sastanke "anonimnih alkoholičara!. Zvezda "Sajnfelda", Majkl Ričards, kaže da ide na terapije kontrole besa posle svog rasističkog ispada. Sve to liči na dečaka koji je vikao "Vuk!", kaže publicista iz Los Anđelesa Alen Mejer koji je savetnik zvezda u krizi. On kaže da je rehabilitacija ranije bila sigurni izlaz iz nevolja. "Tužno je što se čitav koncept rehabilitacije do te mere 'izanđao' da ga ljudi danas mnogo manje ozbiljno shvataju nego što bi trebalo", kaže on. Ali – rehabilitacija nekad deluje. Mel Gibson se oporavio, uz novi film i nekoliko meseci bez alkohola, on sad pomaže i drugima. Ubedio je i ozloglašenu Kortni Lav da se prijavi na lečenje. "Bila sam u hotelskoj sobi, drogirala se. Mel je uporno kucao na vrata sa svojim širokim osmehom", priča ona. I tako, mada je možda "pohabana", rehabilitacija je, za mnoge problematične zvezde, i dalje jedini izlaz iz nevolja.